**Ministru kabineta rīkojuma projekta "Grozījumi Ministru kabineta 2016. gada 1. jūnija rīkojumā Nr. 310 "Par 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" plānoto finansējuma apmēru un iznākuma rādītājiem otrajai projektu iesniegumu atlases kārtai"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts "Grozījumi Ministru kabineta 2016. gada 1. jūnija rīkojumā Nr. 310 "Par 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" plānoto finansējuma apmēru un iznākuma rādītājiem otrajai projektu iesniegumu atlases kārtai" (turpmāk – rīkojuma projekts) izstrādāts, lai noteiktu darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" (turpmāk – 3.3.1. SAM) otrās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā reģionālas nozīmes attīstības centru pašvaldībās" (turpmāk – otrā atlases kārta) reģionālas nozīmes novadu pašvaldībām piešķirto Eiropas Reģionālās attīstības fonda (turpmāk – ERAF) finansējumu augstas gatavības projektu idejām, to īstenošanai plānoto ERAF finansējumu un sasniedzamās iznākuma rādītāju vērtības. Ņemot vērā 3.3.1. SAM otrās atlases kārtas pašvaldībām piešķirto ERAF finansējuma apmēru, papildu projektu īstenošanas rezultātā plānots radīt vismaz 103 jaunas darba vietas un piesaistīt komersantu nefinanšu investīcijas vismaz 8 980 041 *euro* apmērā.  Rīkojuma projekts stājas spēkā parastajā kārtībā (nākamajā dienā pēc tā izsludināšanas). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, pamatojoties uz:   1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu; 2. 2019. gada 11. oktobra MK sēdes protokola Nr. 47 3.§ „Informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” 9. punktu, kas paredz atbalstīt informatīvā ziņojuma 1. pielikumā "Snieguma rezerves finansējuma un finansējuma atlikumu novirzīšanas priekšlikumi" piedāvāto risinājumu Eiropas Savienības (turpmāk – ES) fondu snieguma rezerves finansējuma un ES fondu finansējuma atlikumu izmantošanai; 3. 2020. gada 20. martā stājās spēkā grozījumi MK 2015. gada 13. oktobra noteikumos Nr. 593 „Darbības programmas „Izaugsme un nodarbinātība” 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi”[[1]](#footnote-2) (turpmāk – MK noteikumi Nr. 593), 3.3.1. SAM trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" (turpmāk – trešā atlases kārta) ERAF finansējuma atlikumu 5 120 820 *euro* apmērā novirzot 3.3.1. SAM otrajai atlases kārtai augstas gatavības projektu īstenošanai; 4. Reģionālās attīstības koordinācijas padomes (turpmāk – RAKP) 2020. gada 26. maija rakstiskās procedūras protokola Nr.14 2.jautājuma 3.punkta uzdevums noteic, ka Vides aizsardzības un reģionālās attīstības ministrijai (turpmāk – VARAM) MK noteiktajā kārtībā jāiesniedz grozījumi MK 2016.gada 1.jūnija rīkojumā Nr. 310 „Par 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" plānoto finansējuma apmēru un iznākuma rādītājiem otrajai projektu iesniegumu atlases kārtai” (turpmāk – MK rīkojums Nr. 310), palielinot Siguldas novada, Kuldīgas novada, Valkas novada, Smiltenes novada, Aizkraukles novada un Līvānu novada pašvaldību ERAF finansējuma apmēru un plānotos iznākuma rezultātus šādā apmērā:  |  |  |  |  |  | | --- | --- | --- | --- | --- | | **Pašvaldība** | **ERAF, *euro*** | **Jaunradīto darba vietu skaits** | **Nefinanšu investīcijas, *euro*** | **Labumu guvušo komersantu skaits** | | Siguldas novada pašvaldība | 1 244 400 | 28 | 5 000 000 | 7 | | Kuldīgas novada pašvaldība | 1 273 000 | 35 | 1 280 000 | 3 | | Valkas novada pašvaldība | 420 041 | 7 | 420 041 | 1 | | Aizkraukles novada pašvaldība | 68 850 | 3 | 80 000 | 1 | | Līvānu novada pašvaldība | 1 500 000 | 25 | 1 500 000 | 1 | | Smiltenes novada pašvaldība | 425 000 | 5 | 700 000 | 3 | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši MK noteikumu Nr. 593 14.2.apakšpunktā noteiktajam, 3.3.1. SAM ietvaros reģionālas nozīmes attīstības centra grupaspašvaldībām ir pieejams ERAF finansējums 16 032 453 *euro* apmērā, ar 2020. gada 17. marta MK noteikumu Nr. 593 grozījumiem uzņēmējdarbības veicināšanas projektu īstenošanai pieejamā finansējuma apjoms ir palielinājies par 5 120 820 *euro*.  3.3.1. SAM projektu iesniegumu atlases otrās kārtas īstenošana notiek šādā kārtībā:   1. pašvaldības izstrādā vai aktualizē un apstiprina pašvaldības attīstības programmas daļu – investīciju plānu, iekļaujot tajā prioritārās pašvaldību uzņēmējdarbības attīstības projektu idejas; 2. VARAM sadarbībā ar Reģionālo attīstības centru apvienību (turpmāk – RACA) identificē projektu idejas, kuru ietvaros paredzēts sasniegt MK noteikumu Nr. 593 9.1. apakšpunktā noteiktās iznākuma rādītāju vērtības, ņemot vērā projektu iesniegumu atlases otrajā kārtā pieejamo kopējo ERAF finansējumu; 3. VARAM izveidotā RAKP izskata un saskaņo pašvaldību uzņēmējdarbības attīstības projektu idejas un saskaņā ar MK 2015.gada 27.oktobra noteikumu Nr. 614 „Reģionālās attīstības atbalsta pasākumu īstenošanas, novērtēšanas un finansēšanas kārtība” 6.6.apakšpunktu pieņem lēmumu par atbalstāmajām projektu idejām, to ERAF finansējuma apjomu un sasniedzamajiem iznākuma rādītājiem; 4. pamatojoties uz RAKP 2020. gada 26. maija rakstiskās procedūras protokola Nr.14 2. jautājuma 3. punkta lēmumu, VARAM sagatavo rīkojuma projektu lēmuma pieņemšanai par ERAF finansējuma apjomu un sasniedzamajiem iznākuma rādītājiem, ko iesniedz apstiprināšanai MK; 5. pēc rīkojuma projekta apstiprināšanas Centrālā finanšu un līgumu aģentūra (turpmāk – CFLA) izstrādā un apstiprina atlases nolikumu un uzaicina pašvaldības sagatavot un iesniegt projektu iesniegumus ierobežotas projektu iesniegumu atlases ietvaros;   Rīkojuma projekts nosaka 3.3.1. SAM projektu iesniegumu atlases otrās kārtas finansējuma apjomu un sasniedzamos iznākuma rādītājus sešām reģionālas nozīmes attīstībascentru pašvaldībām, kuru projektu idejas saskaņotas RAKP, atbilstoši projektu iesniegumu atlases otrajā kārtā kopējam pieejamajam ERAF finansējumam, dodot tiesības ierobežotā projektu iesniegumu atlasē piedalīties sešām novadu pašvaldībām ar sešām projektu idejām, kam kopā paredzēti 4 931 291 *euro*. Ar 2020. gada 17. marta MK noteikumu Nr. 593 grozījumiem projektu iesniegumu otrajai atlases kārtai tika palielināts finansējums 5 120 820 *euro* apmērā. Tomēr, ņemot vērā projektu ideju izvērtēšanas laikā MK 2020. gada 12. martā izsludināto ārkārtējo situāciju[[2]](#footnote-3), priekšroka tika dota tām sešām projektu idejām, kurām ir augstākā gatavības pakāpe un kuras dotu lielāko ieguldījumu Covid-19 izraisītās krīzes negatīvo ekonomisko seku mazināšanā. Atlikums 189 529 *euro* apmērā tiks novirzīts projektu iesniegumu atlases ceturtajai kārtai.  Rīkojuma projektā iekļauto projektu ideju ietvaros paredzēto investīciju īstenošanas rezultātā plānots sasniegt šādus iznākuma rādītājus:   1. jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos) – vismaz 103 jaunizveidotas darba vietas; 2. no projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos – vismaz 8 980 041 *euro*; 3. komersantu skaits, kuri guvuši labumu no projekta ietvaros veiktajām investīcijām infrastruktūrā (to komersantu skaits, kuri saņēmuši atbalstu) – vismaz 16 komersanti.   Rīkojuma projektā norādītajām pašvaldībām saskaņotās projektu idejas ir sagatavojamas projektu iesniegumu formā atbilstoši 3.3.1. SAM projektu iesniegumu atlases otrās kārtas nolikuma nosacījumiem un pēc CFLA uzaicinājuma iesniedzami vērtēšanai.  Ja kāds no projektu iesniegumiem nekvalificēsies atbalstam atbilstoši 3.3.1. SAM projektu iesniegumu vērtēšanas kritērijiem, tiks pieņemts CFLA lēmums par projekta iesnieguma noraidīšanu[[3]](#footnote-4). Šādā gadījumā atkārtotu projekta iesnieguma iesniegšanu neveic. Projekta iesniegums nekvalificējas atbalstam atbilstoši 3.3.1. SAM projektu iesniegumu vērtēšanas kritērijiem arī tad, ja iesniegtajā projekta iesniegumā norādītie iznākuma rādītāji kopsummā ar citiem pašvaldību plānotajiem projektiem 3.3.1. SAM ietvaros ir mazāki nekā attiecīgajai pašvaldībai rīkojuma projektā norādītie iznākuma rādītāji.  Pašvaldības var sniegt būtisku ieguldījumu tautsaimniecībā, veicinot ekonomisko aktivitāti reģionos pēc COVID-19 izraisītās ārkārtējās situācijas beigām, īstenojot tautsaimniecībai nozīmīgus ES fondu projektus. |
| 3. | Projekta izstrādē iesaistītās institūcijas un publikas personas kapitālsabiedrības | VARAM, RACA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā norādītās reģionālas nozīmes attīstības centru pašvaldības, kā arī šo pašvaldību komersanti un iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam ir pozitīva ietekme uz tautsaimniecību, jo 3.3.1. SAM investīciju projektu īstenošanas rezultātā plānots radīt vismaz 103 jaunas darba vietas un piesaistīt komersantu nefinanšu investīcijas vismaz 8 980 041 *euro* apmērā.  Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne esošajiem finansējuma saņēmējiem, ne ES fondu vadībā iesaistītajām institūcijām.  Projekta attiecināmajās izmaksās ir iekļaujamas projekta vadības personāla atlīdzības un projekta pamatojošās dokumentācijas sagatavošanas izmaksas, tādējādi samazinot izmaksu slogu uz projekta iesniedzēja budžetu. ES fondu vadībā iesaistītajām institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības.  Iesniegto projektu iesniegumu pieņemšanu un vērtēšanu nodrošinās CFLA kā sadarbības iestāde. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 3.3.1. SAM projektu īstenotāji ir pašvaldības, savukārt, sabiedrību rīkojuma projekts skar tikai pastarpināti, līdz ar to rīkojuma projekts netika publicēts VARAM tīmekļvietnē. Vienlaikus jāņem vērā, ka rīkojuma projekts izstrādāts, ņemot vērā nepieciešamību nekavējoties palīdzēt pašvaldībām mazināt ar valstī izsludināto ārkārtējo situāciju saistīto negatīvo ietekmi uz tautsaimniecību un veicināt ekonomikas straujāku atgūšanos no COVID-19 izraisītās krīzes. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, 3.3.1. SAM otrās atlases kārtas finansējuma saņēmēji un CFLA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo cilvēkresursu ietvaros. Saistībā ar rīkojuma projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Vides aizsardzības un reģionālās attīstības ministrs J. Pūce

A.Eglītis, 66016777

andris.eglitis@varam.gov.lv

1. MK 2020. gada 17. marta noteikumi Nr. 142 "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"" [↑](#footnote-ref-2)
2. MK 2020. gada 12. marta rīkojums Nr. 103 “Par ārkārtējās situācijas izsludināšanu”. [↑](#footnote-ref-3)
3. Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 26.panta piekto daļu projekta iesniegumu ierobežotā projektu iesniegumu atlasē noraida, ja projekta iesniedzējs neizpilda Centrālās finanšu un līgumu aģentūras atkārtotajā lēmumā noteiktos nosacījumus. [↑](#footnote-ref-4)